న్యూఢిల్లీ: బ్యాంకులకు భారీ మొత్తం లో బకాయి పడినట్టుగా ఆర్బిఐ గుర్తించిన 12 భారీ ఎగవేత కంపెనీల పేర్లల త్వరలో ప్రకటించనున్నట్టు ఆర్థిక శాఖ వెల్లడించింది. బ్యాంకింగ్ రంగంలో పేరుకుపోయిన 8 లక్షల కోట్ల రూపాయల మొండి బకాయిల్లో 25 శాతం ఈ 12 ఖాతాలదేనని ఆర్బిఐ మంగళవారం ప్రకటించిన విషయం విదితమే. ఈ కంపెనీల పేర్లను నేషనల్ కంపెనీ లా ట్రిబ్యునల్కు పంపి ఇన్సాల్వెన్సీ, దివాలా చట్టం పరిధిలో ప్రాధన్యతా ప్రాతిపదికన వారిపై సత్వర చర్యలకు రంగం సిద్ధం చేయాలన్నది ఆర్బిఐ ప్రయత్నం. ఆ కంపెనీల పేర్లు త్వరలోనే బహిర్గతం చేస్తామని ఆర్థిక శాఖ ప్రిన్సిపల్ ఆర్థిక సలహాదారు సంజీవ్ సన్యాల్ తెలిపారు. దివాలా చట్టం ఆచరణీయం చేయడానికి చర్యలు తీసుకుంటున్నారంటే రేపే వాటన్నింటినీ విక్రయించడం లేదా వేలం వేయడం జరుగుతుందని అర్ధం కాదని ఆయన స్పష్టం చేశారు. ఐబిసి నిబంధనల ప్రకారం ఈ ప్రాసెస్ పూర్తి కావడానికి 180 రోజుల గడువు ఉంటుందని, దాన్ని మరో 90 రోజులు పొడిగించడానికి కూడా అవకాశం ఉంటుందని ఆయన అన్నారు.
newdhilly: byaankulaku bhari mottam loo bakayi padinattugaa arbi gurtinchina 12 bhari egavetha companyla paerlala twaralo prakatinchanunnattu aardhika saakha velladinchindi. banking rangamlo perukupoyina 8 lakshala kotla roopaayala mondi bakaayillo 25 saatam ee 12 khataladenani arbi mangalavaaram prakatinchina vishayam viditame. ee companyla paerlanu neshanal company laa tribunalku pampi insalvency, diwala chattam paridhilo praadhanyataa praatipadikana vaaripai satvara charyalaku rangam siddham cheyalannadi arbi prayatnam. aa companyla paerlu twaralone bahirgatam chestamani aardhika saakha prinsipal aardhika salahaadaaru sanjiv sanyal telipaaru. diwala chattam aacharaneeyam cheyadaaniki charyalu teesukuntunnarante repe vaatannintinii vikrayinchadam leda velam veyadam jarugutundani ardham kaadani aayana spashtam chesaru. aibisi nibandhanala prakaaram ee prosses puurti kaavadaaniki 180 rojula gaduvu untundani, daanni maro 90 rojulu podiginchadaaniki kuudaa avakaasam untundani aayana annaru.